KTMS เปิดแผนปี 66 ลุยขยายสาขาเพิ่ม ดันรายได้แตะ 500 ลบ.
KTMS ต้อนรับนักวิเคราะห์ และนักลงทุนเยี่ยมชมกิจการและรับฟังการนำเสนอข้อมูลแผนขยายการลงทุนในปี 66 ตั้งเป้าอัตราการเติบโตในปีนี้แตะระดับ 500 ล้านบาท
KTMS ต้อนรับนักวิเคราะห์ และนักลงทุนเยี่ยมชมกิจการและรับฟังการนำเสนอข้อมูลแผนขยายการลงทุนในปี 66 ตั้งเป้าอัตราการเติบโตในปีนี้แตะระดับ 500 ล้านบาท
9 มี.ค. 2566

นางสาวกาญจนา พงศ์พัฒนะเดชา ประธานเจ้าหน้าที่บริหาร พร้อมด้วย ดร.วิจิตร เตชะเกษม กรรมการบริษัท และนายศุภณัฐ พร้อมศิริพงษ์ ประธานเจ้าหน้าที่บริหารด้านการเงิน บริษัท เคที เมดิคอล เซอร์วิส จำกัด (มหาชน) หรือ KTMS ให้การต้อนรับนักวิเคราะห์ และนักลงทุน ในโอกาสเข้าเยี่ยมชมกิจการและรับฟังการนำเสนอข้อมูลแผนขยายการลงทุนในปี 2566 ที่บริษัทฯ เดินหน้าขยายสาขาใหม่เพิ่ม อีก 14 แห่ง ทั้งภาคกลาง ภาคใต้ และภาคตะวันออกเฉียงใต้ โดยช่วงต้นปีที่ผ่านมาเปิดสาขาเพิ่ม 1 สาขา เป็นที่เรียบร้อยแล้ว และจะทยอยเปิดสาขาจนครบตามแผนที่วางไว้ตั้งแต่ไตรมาส 2 เป็นต้นไป
ทั้งนี้เพื่อเป็นการกระจายหน่วยให้บริการผู้ป่วยให้ครอบคลุมทุกพื้นที่ทั่วประเทศไทย พร้อมตั้งเป้าอัตราการเติบโตในปีนี้แตะระดับ 500 ล้านบาท เติบโตเพิ่มขึ้นจากงวดปี 2565 ที่มีรายได้ 378.44 ล้านบาท ซึ่งถือเป็นการตอกย้ำการเป็นผู้ดำเนินธุรกิจการให้บริการฟอกเลือดด้วยเครื่องไตเทียมและระบบผลิตน้ำบริสุทธิ์ สำหรับการฟอกเลือดด้วยเครื่องไตเทียม รวมทั้งการขายและการให้บริการที่เกี่ยวข้องกับการแพทย์อย่างครบวงจร